മാവേലിക്കരയില് 450 വീട് വെള്ളത്തില് മാവേലിക്കര കനത്ത മഴയിലും അച്ചന്കോവിലാറ്റിലെ കിഴക്കന് വെള്ളത്തിലും പുഞ്ചകള് കരകവിഞ്ഞും മാവേലിക്കരയില് വിവിധ ഇടങ്ങളിലായി 450 വീട് വെള്ളത്തിലായി. ചെട്ടികുളങ്ങരയില് ആച്ചംവാതുക്കല് കരിപ്പുഴ മറ്റം വടക്ക് മേഖലകളില് 350 വീട് വെള്ളത്തിലായി. നിരവധി കുടുംബങ്ങള് ബന്ധുവീടുകളിലേക്ക് മാറി. തഴക്കര വെട്ടിയാര് മേഖലകളില് 25 വീടും തെക്കേക്കരയില് 15 ഉം മാവേലിക്കര നഗരസഭയില് 60ഉം വീടുകള് വെള്ളത്തിലായി. നഗരസഭയില് കണ്ടിയൂര്, കുരുവിക്കാട്, പ്രായിക്കര, സ്രാമ്ബിക്കല് ചിറ, തഴക്കര വഴുവാടി, വെട്ടിയാര്, കുന്നം പ്രദേശങ്ങളിലാണ് ഏറെയും ദുരിതം. കോഴിപ്പാലം ഭാഗത്ത് റോഡുകള് മുങ്ങി. കണ്ടിയൂര് കുരുവിക്കാട് കളത്തില് നടരാജന്റെ വീടിന്റെ അടുക്കള ഭാഗം തകര്ന്നു വീണു. പ്രായിക്കര അമ്ബാടി കെ ജെ മോഹനന്പിള്ളയുടെ വീടിന്റെ സംരക്ഷണ ഭിത്തി അച്ചന്കോവിലാറ്റിലേക്ക് ഇടിഞ്ഞു വീണു. തഴക്കര വെട്ടിയാര് തുണ്ടിത്തറയില് കുഞ്ഞച്ചന്റെ വീട്ടിലെ കിണര് ഇടിഞ്ഞു. അച്ചന്കോവിലാറില് ഒഴുക്കു ശക്തമാണ്. കണ്ടിയൂര് ആറാട്ടുകടവും മറ്റം വടക്ക് കീച്ചേരില് കടവും മുങ്ങി. കോഴിപ്പാലം കീച്ചേരില് കടവ്, കരിപ്പുഴ ആച്ചംവാതുക്കല് റോഡുകളില് ഗതാഗതം നിലച്ചു. ടിഎ കനാലും കരിപ്പുഴ തോടും കരകവിഞ്ഞു. തഴക്കരയില് വെള്ളം കയറിയ വീടുകളില് എം എസ് അരുണ്കുമാര് എംഎല്എ സന്ദര്ശിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മുന്കരുതല് ശക്തമാക്കി കണ്ട്രോള് റൂം തുറന്നു കുതിച്ചുകയറി കിഴക്കന്വെള്ളം കുട്ടനാട്ടില് ജലനിരപ്പുയരുന്നു കാക്കാമൂല ബണ്ട് റോഡില് വെള്ളം കയറി തീവ്രമഴ 24 മരണം കൊക്കയാറില് 2 പേരെ കണ്ടെത്താനായില്ല മത്സ്യബന്ധനത്തിനിടെ കടലില് വീണ തൊഴിലാളിയെ കണ്ടെത്താനായില്ല വീണ്ടും മുങ്ങി മരണം: വാളയാര് അണക്കെട്ടില് ഊട്ടി സ്വദേശി മരിച്ച നിലയില് തീവ്രമഴ അവസാനിച്ചിട്ടില്ല: ദുരന്ത നിവാരണത്തിനുള്ള സംവിധാനങ്ങള് മുഴുവന് സമയം പ്രവര്ത്തിക്കും മുഖ്യമന്ത്രി